stanford-oval/wikipedia huggingface dataset:
Ville Jalasto

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 19. huhtikuuta 1986 (ikä 38)
Syntymäpaikka: Espoo, Suomi
Pelipaikka: puolustaja
Pituus: 183 cm
Junioriseurat
1992–1993: EsPa
1994–2005: Honka
Seurat
| Vuodet | Seura | O | (M) |
| 2004–2008 | Honka | 103 | (5) |
| 2005 | → FCK Salamat (laina) | 1 | (0) |
| 2009–2012 | Aalesund | 84 | (0) |
| 2012 | → Aalesund 2 | 1 | (0) |
| 2012–2015 | Stabæk | 89 | (7) |
| 2014 | → Stabæk 2 | 2 | (0) |
| 2016–2018 | HJK | 60 | (4) |
| 2019–2020 | Kongsvinger | 36 | (3) |
| 2019 | → Kongsvinger 2 | 2 | (0) |
| Yhteensä | Yhteensä | 376 | (19) |
Maajoukkue
| 2004 | Suomi U18 | 3 | (0) |
| 2006–2009 | Suomi U21 | 17 | (1) |
| 2010–2016 | Suomi | 8 | (0) |
 Seurajoukkueuran tilastot kattavat vain kansalliset sarjat, päivitetty 3. helmikuuta 2022.  Maajoukkueuran tilastot päivitetty 3. helmikuuta 2022.
Ville Jalasto (s. 19. huhtikuuta 1986 Espoo) on uransa lopettanut suomalainen jalkapalloilija. Hän oli pelipaikaltaan keskuspuolustaja tai laitapuolustaja.
Ura

Ville Jalasto aloitti jalkapalloharrastuksensa 6-vuotiaana Etelä-Espoon Pallon riveissä, mutta liittyi keltamustaan FC Honkaan 8-vuotiaana. Hän oli nostamassa Hongan edustusjoukkuetta Ykkösestä Veikkausliigaan kaudella 2005. Hän pelasi ensimmäisen liigaottelunsa 4. toukokuuta 2006 TPS:ää vastaan ja teki ensimmäisen liigamaalinsa 1. kesäkuuta 2006 KuPSia vastaan.
Lyötyään itsensä läpi Veikkausliigassa Jalasto siirtyi maaliskuussa 2009 Hongasta Norjan Tippeligaenin Aalesundiin. Hän teki seuran kanssa kesään 2012 asti ulottuneen sopimuksen. Jalasto debytoi Aalesundissa 13. huhtikuuta 2009 Odd Grenlandia vastaan.
Norjassa hän vaihtoi seuraa elokuussa 2012 siirryttyään Stabækiin Jalasto. Jalasto siirtyi takaisin Suomeen kaudeksi 2016 tehtyään joulukuussa kaksivuotisen sopimuksen HJK:n kanssa. Sopimus sisälsi myös kautta 2018 koskevan lisäoption, jonka seura myös käytti.
Jalasto siirtyi joulukuussa 2018 kaksivuotisella sopimuksella Norjan toiseksi korkeimmalla sarjatasolla pelaavan Kongsvingerin joukkueeseen.
Jalasto kuului Suomen alle 21-vuotiaiden maajoukkueeseen vuoden 2009 EM-kilpailuissa. A-maajoukkueessa hän debytoi 29. toukokuuta 2010 pelatussa harjoitusottelussa Puolaa vastaan.
Yksityiselämä

Jalasto opiskelee matematiikkaa Oslon yliopistossa.
Saavutukset

Norjan Cup 2009, 2011
Hongan lupaavin nuori pelaaja 2004
Ykkösen voitto 2005
Pohjola Cupin voitto
Aiheesta muualla

Jalasto Aalesunds FK:n sivustolla[vanhentunut linkki]
HJK – Veikkausliiga
3 Saksela |
4 Halsti |
5 O'Shaughnessy |
7 Luís Henrique |
8 Bubacar |
9 Ri. Riski |
10 Lingman |
11 Ro. Riski |
12 Tånnander |
13 Murillo |
14 Dahlström |
15 Tenho |
16 Moren |
17 Rogerson |
18 Murnane |
19 Terho |
21 Väänänen |
22 Kouassivi-Benissan |
24 Browne |
27 Valenčič |
29 Olusanya |
31 Keto |
33 Untersee |
37 Tanaka |
47 Peltola |
Valmentaja Koskela
Suomen joukkue – Jalkapallon alle 21-vuotiaiden EM-kilpailut 2009
1 Jaakkola |
2 Jalasto |
3 Raitala |
4 Portin |
5 Turunen |
6 Sparv |
7 Hämäläinen |
8 M. Hetemaj |
9 Sadik |
10 Otaru |
11 Parikka |
12 Masalin |
13 Kärkkäinen |
14 Aho  |
15 Äijälä |
16 P. Hetemaj |
17 Hakola |
18 Vasara |
19 Kokko |
20 Pukki |
21 Viljanen |
22 Toivio |
23 Lehtovaara |
Valmentaja: Kanerva
New Yorkin isku 2017

| New Yorkin isku 2017 |
| --- | --- |

Paikka:  New York City, New York, Yhdysvallat  40.7173°N, 74.0131°W
Kohde:  jalankulkijat ja pyöräilijät
Ajankohta:  31. lokakuuta 2017   15.05–15.10 (UTC−4)
Iskutyyppi:  autoisku
Kuolleita:  8
Haavoittuneita:  12 (epäilty mukaan lukien)
Epäilty/epäillyt:  Sayfullo Saipov (epäilty)
Tekoväline:  varastettu Ford Super Duty
New Yorkin isku 2017 tapahtui 31. lokakuuta 2017, kun New Yorkin Manhattanilla 29-vuotias mies ajoi autolla pyöräilijöiden päälle. Kahdeksan ihmistä kuoli ja 11 loukkaantui. Argentiinan ulkoministeriö ilmoitti, että viisi iskussa kuolleista ja yksi loukkaantuneista oli argentiinalaisia. Belgian viranomaisten mukaan yksi kuolleista oli belgialainen. Poliisi kertoi, että tapausta tutkitaan terrori-iskuna. Tekijä on kotoisin Uzbekistanista, ja viranomaislähteiden mukaan hän jätti käyttämäänsä ajoneuvoon viestin, jossa hän kertoi tehneensä iskun terroristijärjestö Isisin nimissä. Hän ajoi ihmisten päälle West Streetin pyörä- ja kävelytiellä lähellä uutta World Trade Centeriä. Lopulta mies törmäsi ajoneuvollaan koulubussiin, ja kaksi aikuista ja kaksi lasta loukkaantui.
Poliisi ampui epäiltyä vatsaan ja pidätti hänet. Mies vietiin sairaalahoitoon, ja hänen uskotaan jäävän henkiin.
Mies työskenteli Uberin kuljettajana.
Tekijä Sayfullo Saipov on kotoisin Uzbekistanista ja sai oleskeluluvan Yhdysvaltoihin vuonna 2010 green card -arvonnassa. Yhdysvaltain presidentti Trump ilmoitti välittömästi että haluaa peruttaa ohjelman ja haluaa maahanmuutto-oikeuden perustuvan kykyihin (merits). Trumpin mukaan Saipov sai maahan sukulaisuussuhteiden perusteella myös 23 perheenjäsentään.
Nathalie Eklund

| Mitalit | Mitalit | Mitalit |  |
| --- | --- | --- | --- |
|  Nathalie Eklund. |  Nathalie Eklund. |  Nathalie Eklund. |  |
Maa:   Ruotsi
Naisten alppihiihto
| MM-kilpailut  | MM-kilpailut  | MM-kilpailut  |  |
|  Hopeaa | Schladming 2013 | joukkuekilpailu |  |
Nathalie Eklund (s. 8. tammikuuta 1992) on ruotsalainen alppihiihtäjä, joka edustaa Leksands SLK:ta.
Eklund kuului Schladmingin MM-kilpailuissa 2013 Ruotsin hopeajoukkueeseen joukkuekilpailussa.
Eklund kilpaili alppihiihdon maailmancupissa ensimmäisen kerran Levillä marraskuussa 2010. Maailmancupin pisteille hän sijoittui ensimmäisen kerran tammikuussa 2011 oltuaan Flachaun pujottelussa 24:s. Hänen paras sijoituksensa maailmancupissa on kuudes sija Åren pujottelusta joulukuulta 2012.
Ruotsin mestaruuskilpailuissa Eklund on voittanut hopeaa pujottelussa vuonna 2011.
Vähä Korpijärvi

| Vähä Korpijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kihniö
Koordinaatit:  62°07′08″N, 23°16′01″E
Vesistöalue ja valuma-alueen tietoja
Laskujoki:  oja Mäntysenluomaan 
Järvinumero:  35.538.1.015
Mittaustietoja
Pinnankorkeus:  159,9 m 
Rantaviiva:  0,936 km 
Pinta-ala:  0,04585 km² 
 fiVähä Korpijärvi 
Vähä Korpijärvi  on Pirkanmaalla Kihniössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä Korpijärvi on osa Nerkoonjärven valuma-aluetta.
Maantietoa

Järven pituus on 350 metriä, leveys 200 metriä ja sen pinta-ala on 4,6 hehtaaria. Se sijaitsee Mäkikylän lounaispuolella Petäjänevan pohjoispuolella. Järveen laskee kolme suo-ojaa pieneltä lähisuolta.  Sen laskuoja lähtee järven pohjoispäästä ja virtaa 1,2 kilometriä tiheästi ojitetulle Heinämaansuolle, missä se yhtyy suo-ojien verkkoon. Se purkautuu pohjoisessa Mäntysenluomaan, joka laskee pohjoisessa Nerkoonjärveen. Etelässä sijaitseva Petäjälampi laskee aivan Vähä Korpijärven luusuan alapuolelle. Rantaviivan pituus on 900 metriä. Järvellä ei ole vapaa-ajan asuntoja muita kuin Rantasalon entisen maatilan kiinteistöt, joille johtaa tie yhdystieltä 13359.
Historiaa

Vanhassa painetussa peruskartassa vuodelta 1960 järven laskuoja laski Heinämaanlampeen, joka on ilmeisesti syntynyt laskuojan vaikutuksesta. Lammen läpi oli jo silloin kaivettu johto-oja, joka toi kaakosta vettä ja johti sen luoteeseen Heinämaan suon yli. Johto-oja on siitä alkaen säännöstellyt Heinämaanlammen vedenkorkeutta.
Viheltäjähiirihaukka

| Viheltäjähiirihaukka |
| --- | --- |
 Nuori viheltäjähiirihaukka.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Buteoninae
Suku::  Hiirihaukat Buteo
Laji::  platypterus
Kaksiosainen nimi
 Buteo platypterus  (Vieillot, 1823) 
Synonyymit
 Buteo latissimus  
Alalajit (suluissa elinalueet)
 B. p. antillarum (Tobago)  B. p. brunnescens (Puerto Rico)  B. p. cubanensis (Kuuba)  B. p. insulicola (Antillit)  B. p. platypterus (Kuuba, Argentiina, Brasilia, Kanada, Meksiko, USA)  B. p. rivierei (Antillit) 
Katso myös
   Viheltäjähiirihaukka Wikispeciesissä   Viheltäjähiirihaukka Commonsissa 
Infobox OKNimi-testi OKIUCN-testi OK: 
Viheltäjähiirihaukka (Buteo platypterus) on hiirihaukkojen sukuun kuuluva haukkalaji. Sitä tavataan pääasiassa Kanadassa ja Yhdysvalloissa Pohjois-Amerikassa. Laji on melko pitkäikäinen, sillä se elää keskimäärin 12-vuotiaaksi. Viheltäjähiirihaukka on päiväaktiivinen.
Ulkonäkö ja koko

Viheltäjähiirihaukka on pienikokoinen ja ruumiinrakenteeltaan tukeva. Sen siivet ovat leveät ja väriltään vaaleat tummia takareunoja lukuun ottamatta. Naaras ja koiras ovat samannäköiset. Nuoret linnut ovat ulkonäöltään lähes samanlaisia kuin aikuiset, mutta niiden rinta on vaaleampi. Viheltäjähiirihaukan kurkku on valkoinen ja kasvot tummat. Rinta on punertava ja selkä tummanruskea. Pyrstö on valkoisen ja kastanjanruskean raidallinen. Lajista on olemassa tumma värimutaatio, jonka edustajat ovat kokonaan ruskeita pyrstöä lukuun ottamatta. Mutaatio on kuitenkin hyvin harvinainen ja se on keskimäärin vain yhdellä yksilöllä tuhannesta.
Viheltäjähiirihaukka painaa 265–560 grammaa. Aikuisen yksilön ruumiinpituus on 34–44 senttimetriä ja siipien kärkiväli 80–100 senttimetriä. Naaraat ovat koiraita noin viidenneksen isompia.
Levinneisyys ja elinympäristö

Viheltäjähiirihaukkoja elää kesällä eteläisessä Kanadassa ja Yhdysvaltojen itäosissa. Ympäri vuoden lajia tavataan vain Kuubassa ja Puerto Ricossa. Muuttaa parvissa pääosin Etele-Amerikkaan talveksi.
Viheltäjähiirihaukka elää kosteilla alueilla, esimerkiksi soiden, järvien tai jokien varsilla. Se viihtyy kesällä lehti- tai sekametsässä ja talvella trooppisissa metsissä. Laji elää melko matalalla, korkeintaan kahdessa kilometrissä. Se elää yleensä yksin.
Pesintä

Viheltäjähiirihaukka on yksiavioinen. Lajin soidinaika ajoittuu kevääseen. Naaras munii 1–5 (yleensä kaksi) munaa kerran vuodessa. Sen pesä on suuri tikuista tehty kulho puussa, ja se on usein vuorattu vihreillä oksilla, sammalella ja puunkuorella. Haukka välttää pesien tekemistä ihmisasutuksen läheisyyteen. Pesänrakennus alkaa tyypillisesti huhtikuussa tai toukokuussa ja kestää 2–4 viikkoa. Haukka voi munia myös vanhaan variksen tai oravan pesään. Lajin muna on väriltään valkoinen tai hieman sinertävä ja siinä on ruskeita laikkuja tai pisteitä. Naaras hautoo poikasia noin kuukauden. Poikaset kuoriutuvat valkoisina ja silmät aukinaisina. Kummatkin vanhemmat osallistuvat poikasten hoitoon: emo hautoo poikasia ja koiras tuo ravinnon. Poikaset lähtevät pesästä 5–6 viikon ikäisinä ja alkavat saalistaa seitsemän viikon iässä. Ennen sitä munat ja poikaset ovat alttiita saalistajille. Laji saavuttaa sukukypsyyden yhden tai kahden vuoden ikäisenä.
Ravinto

Viheltäjähiirihaukka on petolintu, jonka ruokavalio vaihtelee kausittain. Se syö ympäri vuoden suuria hyönteisiä, sammakkoeläimiä, matelijoita, pieniä nisäkkäitä ja lintuja. Talvella se syö myös liskoja, käärmeitä ja rapuja. Se saalistaa syöksymällä nopeasti maata kohti ja nappaamalla saaliin teräviin kynsiinsä.
Ravinto > Talvehtiminen

Viheltäjähiirihaukat talvehtivat Väli- ja Etelä-Amerikassa Boliviassa, Perussa, Ecuadorissa, Kolumbiassa, Brasiliassa, Venezuelassa, Panamassa, Hondurasissa, Meksikossa, Guatemalassa, Nicaraguassa, Ranskan Guayanassa, Costa Ricassa, Belizessä ja El Salvadorissa. Nuoret haukat talvehtivat keskimäärin pohjoisempana ja vanhemmat etelämpänä. Haukat muuttavat jopa tuhansien yksilöiden parvissa. Keskimääräinen muuttomatka on 7 000 kilometriä, ja päivässä haukat etenevät keskimäärin 111 kilometriä. Talvehtimisalueella ne eivät liiku kolmea kilometriä enempää.
Ääntely

Viheltäjähiirihaukka ääntelee aktiivisesti kommunikoidakseen lajitovereidensa kanssa. Se käyttää ääntelyä useimmiten reviirikiistoissa ja soidinaikana naaraan houkuttelemiseen. Lajilta on tunnistettu neljä erilaista huutoa.
Aiheesta muualla

Levinneisyyskartta
Nuori yksilö lennossa.
Viikunanlehtisavikka

| Viikunanlehtisavikka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Chenopodioideae
Suku::  Savikat Chenopodium
Laji::  ficifolium
Kaksiosainen nimi
 Chenopodium ficifolium  Sm. 
Katso myös
   Viikunanlehtisavikka Wikispeciesissä   Viikunanlehtisavikka Commonsissa 
Infobox OKNimi-testi OK: 
Viikunanlehtisavikka (Chenopodium ficifolium) on Etelä- ja Keski-Euroopasta kotoisin oleva savikkakasvi.
Ulkonäkö ja koko

Yksivuotinen viikunanlehtisavikka kasvaa 30–70 cm korkeaksi. Kasvi on yleisväritykseltään vihreä ja nuorena jauhoinen. Varsi on pysty, niukkahaarainen ja vihreäraitainen, lehtihangoissa on joskus harvoin myös punaista. Kierteisesti olevat lehdet ovat väriltään puhtaanvihreitä. Lehtilapa on kasvin keskiosissa kooltaan tavallisesti 4–8 cm ja kolmiliuskainen. Keskiliuska on pitkulainen ja vaihtelee muodoltaan harvaan lyhythampaisesta mutkalaitaiseen. Vihreä kukinto on usein pitkälti lehdekäs, terttumainen ja harsu. Kukkasykeröt ovat pieniä. Suomessa viikunanlehtisavikka kukkii heinä-syyskuussa. Pähkylä on kehän muodostaman hedelmäverhiön suojaama. Musta siemen on vaaka-asennossa, 0,8–1,2 mm pitkä, ympärykseltään lähes pyöreä, tylppäreunainen sekä pinnaltaan säteen suuntaan pitkulaisen kuoppainen.
Laji muistuttaa suuresti jauhosavikkaa (C. album) ja pohjansavikkaa (C. suecicum).
Levinneisyys

Viikunanlehtisavikka on kotoisin Etelä- ja Keski-Euroopasta. Skandinaviassa lajia kasvaa harvinaisena tulokkaana Tanskassa, Etelä-Norjassa ja Etelä- ja Keski-Ruotsissa. Suomessa viikunanlehtisavikkaa kasvaa satunnaisesti maan eteläosissa sekä Pohjanlahden rannikolla aina Kemin korkeudelle saakka. Lounais-Suomessa laji on vakiintunut, mutta muualla maassa se esiintyy satunnaisena.
Elinympäristö

Viikunanlehtisavikka on Suomessa uustulokas, jota tavataan erilaisilla joutomailla kuten satamissa, kaatopaikoilla, rautateillä ja uudisnurmikoilla.
Käyttö

Viikunanlehtisavikka sopii muiden savikkalajien tapaan myös ihmisravinnoksi.
Aiheesta muualla

Kasviatlas 2022: Viikunanlehtisavikan levinneisyys Suomessa.
Viikunanlehtisavikka kuvattuna Jan Kopsin teoksessa Flora Batava of Afbeelding en Beschrijving van Nederlandsche Gewassen, osa XIV (1872).
Nicolas Antiba

Nicolas Antiba (s. 25. joulukuuta 1945 Aleppo) on syyrialainen melkiitteihin kuuluva katolinen arkkipiispa. Hänestä tuli Ordre Basilien Alepinin jäsen 13. maaliskuuta 1964, ja hän sai pappisvihkimyksensä 19. syyskuuta 1971. Hän toimi vuosina 1989–1995 Ordre Basilien Alepinin johdossa. Hänet valittiin 22. kesäkuuta 2012 ja vahvistettiin 2. toukokuuta 2013 Bosra e Haūrānin arkkipiispaksi.
Warburg (suku)

Aby Warburg, saksalainen taidehistorioitsija
Otto Heinrich Warburg, Nobelin palkinnon voittaja 1931
Warburg-suku on huomattava saksanjuutalais-amerikkalainen talousvaltiassuku, tunnettu monista saavutuksistaan fysiikan, klassisen musiikin, taidehistorian, lääketieteen, talouden, kiinteistöalan ja ihmisyyden aloilla. Suvun arvellaan polveutuvan yhdestä Venetsian rikkaimmista suvusta, juutalaisesta del Banco -suvusta 1500-luvun alusta.
Paul Warburg on kuuluisa Yhdysvaltain rahahallinnon, Yhdysvaltain keskuspankin eli Federal Reserve Systemin luojana 1913. Max Warburg oli Interessen-Gemeinschaft Farbenindustrie AG eli IG Farbenin johtokunnassa. Yritys oli saksalainen kemianteollisuuden jätti ja keskitysleireissä käytettävän Zyklon B-kaasun valmistajayhtiö. Hän myös toimi natsi-Saksan Valtakunnanpankissa eli Reichsbankissa. Lähes kaikki Warburg-suvun jäsenet muuttivat vuonna 1938 Saksasta Amerikkaan.
Suvun kuuluisia jäseniä ja yrityksiä

Paul Warburg (1868–1932), pankkiiri ja Yhdysvaltain keskuspankin perustaja
Max Warburg (1867-1946), pankkiiri
Felix Warburg (1871–1937), newyorkilainen pankkiiri Kuhn, Loeb & Co.:lla
Eric Warburg (1900–1990), pankkiiri ja hyväntahdonlähettiläs
Otto Warburg (1859–1938), kasvitieteilijä ja sionistijärjestön johtaja
Aby Warburg (1866–1929), saksalainen taidehistorioitsija
Emil Warburg (1846-1931), saksalainen fyysikko
James Warburg (1896–1969), amerikkalainen pankkiiri, Franklin D. Rooseveltin taloudellinen neuvonantaja
Otto Heinrich Warburg (1883–1970), saksalainen biokemisti, Nobelin lääketieteen palkinnon saaja
Suvun mukaan nimettyjä

Warburg-suvun mukaan ovat saaneet nimensä:
UBS Warburg, sveitsiläisen investointipankki UBS:n entinen nimi
M. M. Warburg & Co., saksalainen investointipankki
Warburg Pincus
S. G. Warburg & Co., brittiläinen investointipankki
Warburg Institute
Volt Saksa

| Volt Saksa> Volt Deutschland Volt |
| --- | --- |
  
  
  
Perustettu:  3. maaliskuuta 2018
Johtaja:  Paul Loeper Friederike Schier
Puheenjohtaja:  Paulo Alexandre Konstantin Feist Caroline Flohr Sophie Griesbacher
Ideologia:  sosiaaliliberalismi eurofederalismi EU-myönteisyys progressivismi
Jäsenmäärä:  yli 4000 (2023)
Värit:      
EU-parlamentti:  3 / 96 (2024)
Kansainväliset jäsenyydet:  – Volt Europa – Greens/EFA
Kotisivu:  voltdeutschland.org
Infobox OKNimi-testi OK: 
Volt Saksa (saks. Volt Deutschland, tunnetaan enimmäkseen lyhennetyllä nimellä Volt) on sosiaaliliberaali, EU-myönteinen, eurofederalistinen poliittinen puolue Saksassa. Se on eurooppalaisella tasolla toimivan poliittisen liikkeen Volt Europan saksalainen haara.
Puolueen nimi on johdettu kansainvälisestä sähköyksiköstä voltti, jotta sillä olisi yhtenäinen, kaikkialla Euroopassa ymmärrettävä nimi, joka symboloi ”uutta energiaa” Euroopalle.
Historia

Italialainen Andrea Venzon, ranskalainen Colombe Cahen-Salvador ja saksalainen Damian Boeselager perustivat Volt Europan vuonna 2017 vastapainoksi Euroopassa nousevalle nationalismille ja oikeistopopulismille.
Puolue osallistui ensimmäistä kertaa vuoden 2021 liittopäivävaaleihin, muttei saanut tarpeeksi ääniä. Vuoden 2024 europarlamenttivaaleissa puolue sai 3 paikkaa.
Organisaatio

Koska laillisesti ei ole mahdollista perustaa paneurooppalaista puoluetta, emojärjestö Volt Europa A.I.S.B.L.:n perustamisen jälkeen oli perustettava kansallisia puolueita vaaleihin osallistumiseksi. 3. maaliskuuta 2018 Volt Saksa perustettiin puolueena Hampurissa. Volt Saksan ensimmäiset vaalit olivat vuoden 2019 europarlamenttivaalit, joissa se voitti yhden paikan, joka Damian Boeselagerilla on Euroopan parlamentissa. Kuntatasolla Volt Saksa on osa muun muassa Münchenin, Kölnin ja Frankfurt am Mainin kunnallishallituksia.
Koska Voltilla ei ole omaa ryhmää Euroopan parlamentissa, sen meppi istuu Vihreät / Euroopan vapaa allianssi -ryhmässä.
Tammikuussa 2023 puolueella oli reilu 4000 jäsentä.
Ideologia ja näkemyksiä

Puolue on sosiaalisesti liberaali ja Eurooppa-myönteinen. Sen tärkeimmät aiheet ovat Euroopan unionin uudistus, ilmastokriisin torjunta, reilu ja kestävä talous sekä digitalisaatio.
Vuoden 2021 liittopäivävaalien ohjelmansa mukaan puolue kannatta muun muassa:
hiilineutraalia Saksaa vuoteen 2035 mennessä
syventyvää EU-maiden integraatiota
sekä maaseudun että kaupunkien yhteisöjen vahvistamista
parempaa puuttumista syrjintään ja mahdollisuuksien tasa-arvon vahvistamista
Galleria

Puolueen vaalimainos vuoden 2019 EU-vaaleissa Münchenissä.
Volt Saksa osallistumassa Kölnin pride-kulkueeseen vuonna 2019.
Puolueen vaalimainos vuoden 2021 liittopäivävaaleissa Münchenissä.
Vähä Kivilampi

| Vähä Kivilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°19′14″N, 26°29′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Isoon Kivilampeen 
Järvinumero:  14.178.1.016
Mittaustietoja
Pinnankorkeus:  82 m  
Pituus:  690 m  
Leveys:  110 m  
Rantaviiva:  1,418 km  
Pinta-ala:  4,774 ha  
Saaria:  ei saaria 
 fiVähä Kivilampi 
Vähä Kivilampi Pieni Kivilampi on Etelä-Savossa Mäntyharjulla Ahveniston kylän lähellä sijaitseva lampi.
Maantietoa

Lammen pinta-ala on 4,8 hehtaaria, se on 700 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Karjolammen–Kousanjärven valuma-alueeseen (14.178) se kuuluu. Lammen vedenpinnan korkeus on 82 metriä mpy.
Nl

Nl tai NL tarkoittaa seuraavia asioita:
hollanti, ISO 639-1 -koodi nl, kieli
Alankomaat, ISO 3166-1 -koodi NL, valtio tai muu maantieteellinen alue
nanolitra, tunnus nl, tilavuuden yksikkö
Shaheen Air International, IATA-koodi NL, lentoyhtiö
Newfoundland ja Labrador, postilyhenne NL, Kanadan provinssi
Neuvostoliitto, entinen valtio.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nl”, voi hakea sivunnimihaulla, laajalla sivunnimihaulla tai tekstihaulla.
Nicolas Appert

Nicolas Appert
Nicolas Appert (1749, Châlons en Champagne – 1841, Massy) oli ranskalainen kondiittori ja kokki, joka keksi säilykkeen.
Bouteille à conserve Appert
Ranskan direktoriohallitus oli vuonna 1795 luvannut 12 000 frangin palkinnon sille, joka kykenisi keksimään riittävän ruoansäilöntämenetelmän armeijaansa varten. Kondiittori Appert innostui tästä, ja lukuisten kokeiden jälkeen hän ymmärsi että elintarvikkeet on kuumennettava kiehumispisteeseen, minkä jälkeen ne on suljettava ilmatiiviisti. Tällä tavoin hän tietämättään onnistui myös estämään botulismin vaaran säilykkeissään.
Vähä Hakalampi

| Vähä Hakalampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Jaala)
Koordinaatit:  61°04′36″N, 26°16′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.12)
Tulo-oja:  oja Isosta Hakalammesta, oja Valialammesta
Laskuoja:  oja Isoon Hakalampeen 
Järvinumero:  14.121.1.009
Mittaustietoja
Pinnankorkeus:  91,9 m  
Pituus:  220 m  
Leveys:  140 m  
Rantaviiva:  0,536 km  
Pinta-ala:  1,503 ha  
Saaria:  ei saaria 
 fiVähä Hakalampi 
Vähä Hakalampi  on Kymenlaaksossa Jaalassa, Kimolan ja Iitin Koskenniskan välissä sijaitseva lampi.
Maantietoa

Lammen pinta-ala on 1,5 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Pyhäjärven lähialueeseen (14.121) se kuuluu. Lammen vedenpinnan korkeus on 91,9 metriä mpy.
Nm

Nm tarkoittaa seuraavia asioita:
Mittayksiköitä:
nanometri, tunnus nm, pituuden yksikkö
newtonmetri, tunnus Nm, momentin yksikkö
meripeninkulma, tunnus NM, pituuden yksikkö
Muita:
New Mexico, postilyhenne NM, Yhdysvaltain osavaltio
Air Madrid, IATA-koodi NM, lentoyhtiö
Mount Cook Airline, IATA-koodi NM, lentoyhtiö
Nummelan rautatieasema, liikennepaikkalyhenne Nm, rautatieliikennepaikka.
Nm lyhenne englanninkieleisestä lauseesta, Not much
nm käytetyssä kielessä tarkoittaa no message
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nm”, voi hakea sivunnimihaulla, laajalla sivunnimihaulla tai tekstihaulla.